cyanic-selkie/wikianc huggingface dataset:
Ränne
Definitsioon
Rahvusvahelise Migratsiooniorganisatsiooni andmetel ühtegi universaalset ja ühest definitsiooni sõnale "migrant" ei leidu. Migrandi mõistet kasutatakse üldiselt kõikides olukordades, kus rände otsus tuleneb inimese isiklikest huvidest ja ilma väliste sundivate teguriteta. Seega hõlmab definitsioon indiviidi ja kaasnevaid pereliikmeid, kes kolivad teise riiki või regiooni, et parandada oma materiaalset olukorda või sotsiaalset staatust. ÜRO defineerib migranti kui isikut, kes on resideerinud võõrriigis üle ühe aasta, olenemata selle põhjustest, kas vabatahtlikult või sundkorras ning olenemata rände ühekordsusest või regulaarsusest. Sellise definitsiooni kohaselt ei ole migrandid need, kes reisivad lühiajaliselt turistina või ärimehena. Samas hõlmab selle termini tavapärane kasutus mõningaid lühiajalisi migratsioonivorme, näiteks hooajaline töö farmis: töölised rändavad ajutiselt sihtriiki või -regiooni vaid külvi või lõikuse ajaks."
T-27
Eellugu
1930. aastal ostis Nõukogude Liit Inglismaalt 26 tanketti Carden-Loyd Mark VI, mis said nimetuseks 25-V või K-25 (V – Vickers ja K – Carden Loyd), kui ka litsentsi nende masinate seeriatootmiseks. Kohe anti masinad seeriatootmisse, aastatel 1930–1931 plaaniti ehitada 290 tanketti ja edaspidi 400 masinat aastas. Põhiline tankettide ehitus hakkas toimuma Autotehases nr 2 (alates 1932. aastast tehas nr 37).
Filosoofiliste teaduste entsüklopeedia
§ 1
Aga mõtleva vaatluse juures ilmneb peagi, et see kätkeb endas nõuet näidata oma sisu paratamatust, tõestada nii oma esemete olemist kui ka nende määratlusi. Nõnda osutub too tutvus nendega ebapiisavaks ning eelduste ja kinnituste [Versicherungen] tegemine või õigeksvõtmine lubamatuks. Alguse tegemise raskus tuleneb aga ühtlasi sellest, et algus kui vahetu teeb oma eelduse või pigem on ise eeldus.
Rindlause
Rinnastuse tüübid
Kumbki tüüp jaguneb omakorda
Roraima osariigi lipp
Lipp on diagonaalselt jaotatud kolmeks laiuks: vasakul ülal sinine (sümboliseerib osariigi puhast õhku ja taevast), keskel valge (sümboliseerib rahu) ja paremal all roheline (metsad ja väljad). Lipu keskel on kuldne viieharuline täht tähistab osariiki kui tähte Brasiilia lipul ja sümboliseerib osariigi maavarasid. Lipu allosas olev horisontaalne punane joon sümboliseerib ekvaatorit, mis osariiki läbib.
Remo Savisaar
Tema fotosid ning kirjutisi on avaldatud mitmes ajakirjas ja raamatus. Näiteks ilmus tema foto Maroko kodukitsedest 2009. aasta veebruari National Geographicus. Samuti on ta võitnud arvukalt auhindu nii kohalikel kui ka rahvusvahelistel võistlustel.
Novak Đoković
2006
Wimbledonis jõudis Đoković neljandasse ringi. Ta sai Paul Goldsteinilt revanši 6:3, 6:2, 7:6 (7:3), siis võitis ta 11. asetusega Tommy Robredo (Hispaania) 7:6 (7:5), 6:2, 6:4 ja Mihhail Južnõi (Venemaa) 4:6, 6:2, 6:3, 6:3, enne kui kaotas 7. asetusega Mario Ančićle 4:6, 6:4, 6:4, 5:7, 3:6.
Bekkeri sadam
Nõukogude piirivalvesadam
Nõukogude ajal paiknesid Bekkeri sadamas Nõukogude piirivalve piirivalvelaevad, Marati tänava Lorupi klaasitööstusest sai tehas Tarbeklaas, Põhjala tegutses kummitööstusena.
Teine meditatsioon
Eestikeelne tekst (tõlge ladina keelest)
Aga mis [ma arvan ennast olevat] nüüd, mil ma oletan, et mingi ülivõimas ja, kui tohib öelda, kuritahtlik pettur on mind kõigest väest tahtlikult kõiges petnud? Kas ma saan väita, et minul on vähimatki kõigest sellest, mis ma äsja ütlesin kuuluvat keha loomusesse? Ma panen tähele, mõtlen, mõtlen taas järele, mitte midagi ei tule pähe[, mis võiks olla minul]; väsin üht ja sama asjatult kordamast. Kuidas on aga lugu asjadega, mis ma omistasin hingele? Toitumine ja kõndimine? Keha mul enam ju ei ole, nii et needki pole muud kui väljamõeldised. Aistimine? Mõistagi ei ole sedagi ilma kehata, ja unes on mulle näinud väga palju asju, millest ma hiljem olen taibanud, et ma pole neid aistinud. Mõtlemine? Siit ma leian: mõtlemine on; ainult see on minust lahutamatu. Mina olen, mina eksisteerin; see on kindel. Aga kui kaua? Kindlasti nii kaua, kuni ma mõtlen; võib ju ka olla – kui ma igasuguse mõtlemise katkestaksin –, et kohe ma lakkan täielikult olemast. Ma ei mööna praegu midagi peale selle, mis on paratamatult tõene; lühidalt, ma olen seega ainult mõtlev asi, see on, vaim (mens) ehk hing (animus) ehk aru (intellectus) ehk mõistus (ratio) – sõnad, mille tähendust (significationis) ma varem ei teadnud. Aga ma olen tõeline (vera) asi, ja tõeliselt eksisteeriv; aga missugune asi? Ütlesin – mõtlev.
Noored Kotkad
Liikmeskond
Lisaks noorliikmetele kuuluvad organisatsiooni ka tegev-, toetaja- ja auliikmed.
T-27
Eellugu
Nõukogude tankiehitajad ei kopeerinud inglise masinat üks-ühele, enne masina seeriatootmisse laskmist tehases nr 37 töötati masinale välja uus konstruktsioon. Suurendati korpuse mõõtmeid, laiendati roomikuid ja muudeti veermikku. Konstrueeriti seadeldis kuulipildujale ning tehti muidki muudatusi ja viimistlustöid. Konstruktsioonillisi muudatusi tehes arvestati Nõukogude vägede sõjalisi kogemusi, kohalikku kliimat ja geograafiat.
Tankett muutus märgatavalt, sai uueks nimeks T-27 ja võeti RKKA käskkirjaga 13. veebruaril 1931 relvastusse. Masinat hakkasid kohe tootma mitu tehast. Peamine tootmine jäi tehasesse nr 37, peale selle toodeti T-27 ka Leningradi tehases Bolševik ja Nižni Novgorodis äsja valminud autotehases, praegune GAZ (ГАЗ).
Koszarawa
Tähised
Suunakood oli 2005. aastani 33.
Eesti Teises maailmasõjas
Eesti Vabariik oli Teises maailmasõjas erapooletu, kuid sellest hoolimata peeti Eesti pinnal lahinguid ning Eesti kodanikud võitlesid Saksamaa, Soome ja Nõukogude vägedes idarindel ja Karjala rindel.
Novak Đoković
2006
USA lahtistele oli Đoković esimest korda asetuse saanud, nimelt 20. asetuse. Teises ringis alistas ta raskes viiesetilises mängus Mardy Fishi (USA), aga kolmandas kaotas 15. asetusega endisele maailma esireketile Lleyton Hewittile (Austraalia) 3:6, 1:6, 2:6.
1. Diviis
Eesti Rahvaväe 1. Diviis oli Eesti esimene väekoondis, mis formeeriti ja suundus Vabadussõtta. Vabadussõja järel oli diviisi vastutuspiirkond Kirde- ja Põhja-Eesti.
Tüüfus
Nüüd on selgunud, et tegu on eri haigustega, näiteks:
Rumegies
Rumegies on vald Põhja-Prantsusmaal Nordi departemangus Saint-Amand-les-Eaux' kantonis.
Margaret Court
1970. aastal sai Court esimeseks naiseks nn lahtiste meistrivõistluste ajastul (nn Open Era – siis said lisaks amatööridele õiguse seal võistelda ka elukutselised) ja teiseks naiseks ajaloos pärast Maureen Connollyt, kes võitis kõik suured slämmi turniirid (Austraalia lahtised meistrivõistlused, Prantsusmaa lahtised meistrivõistlused, Suurbritannia lahtised meistrivõistlused ja USA lahtised meistrivõistlused). Ta võitis neist turniiridest 24 (avatud ajastul 11), mis on endiselt rekord. Ta võitis ka 19 turniiri naiste paarismängus ja 21 segapaarismängus, mis andis talle kokku 64 turniirivõitu. Tema kõigi väljakukatete (kõva, savi, muru ja vaip) ühekordne karjääri võitmise protsent 91,74 on Sporteology veebisaidi andmetel kõigi aegade parim. Tema avatud ajastu üksikmängude karjääri võiduprotsent 91,37% (593–56) on võrreldamatu, nagu ka tema avatud ajastu võiduprotsent 91,7% (11–1) suure slämmi finaalis. Tema võidukadu oli kõigil suure slämmi üksikturniiridel 90,12% (210–23). Ta oli Austraalia lahtistel meistrivõistlustel 95,31% (61–3), Prantsusmaa lahtistel meistrivõistlustel 90,38% (47–5), Suurbritannia lahtistel meistrivõistlustel 85,10% (51–9) ja USA lahtistel meistrivõistlustel 89,47% (51–6). 1973. aastal püstitas Court 11 Austraalia lahtistel meistrivõistlustel võiduga ühe suure slämmi turniiril enam võidetud turniiride rekordi. Selle rekordi ületas Rafael Nadal 9. juunil 2019, kui ta võitis 12. korda Prantsusmaa lahtised tennisemeistrivõistlused.
Ränne
Migratsiooni statistika
Vastavalt Rahvusvahelise Migratsiooniorganisatsiooni 2010. aasta raportile hinnatakse, et 2010. aastal elas 214 miljonit inimest väljaspool oma sünnimaad. Senise rändetrendi jätkudes on oodata, et aastaks 2050 kasvab migrantide hulk kuni 405 miljonini.
Teine meditatsioon
Eestikeelne tekst (tõlge ladina keelest)
Mis edasi? Kujutan ette: ma ei ole see ihuliikmete ühendus, mida kutsutakse inimkehaks; ma ei ole ka mingi hõre õhk, mis on neisse liikmetesse valgunud, ei tuul, ei tuli, ei aur, ei hingeõhk, ei miski, mida ma välja mõtlen: oletasin ju, et neid ei ole. Jääb püsima positsioon: ometigi mina ikkagi olen miski. Võib-olla aga juhtub, et seesama, mida ma oletan olevat eimiski, sest see ei ole mulle teada, tegelikult (in rei veritate) siiski ei erine sellest minust, keda ma tean? Ei tea, seda ma praegu ei käsitle; ma saan otsustada üksnes selle üle, mis on mulle tuttav. Ma tean, et ma eksisteerin; uurin, kes olen see mina, keda ma tean. On ülikindel, et selle teadmine iseenesest võetuna (sic praecise sumpti) ei sõltu asjadest, mille eksisteerimist ma veel ei tea; seega mitte mingitest asjadest, mida ma ette kujutan (imaginatione effingo). Ka see sõna – ette kujutan (effingo) – tuletab mulle meelde minu viga: ma ju tõepoolest mõtleksin välja (fingerem), kui ma kujutleksin, mis ma olen, sest kujutlemine pole midagi muud kui kehalise asja kuju ehk pildi (imaginem) kontempleerimine. Aga ma tean juba kindlalt, et mina olen, ja samal ajal on võimalik, et kõik need pildid ja üldse kõik, mis puudutab keha loomust, ei ole midagi muud kui unenäod. See märgatud, paistan ma öeldes: "kujutan ette, et aredamalt ära tunda, kes ma siis olen" mitte vähem jampsivat kui siis, kui ma ütleksin: "praegu ma olen küll ärkvel ja näen midagi tõelist, et aga ma ei näe veel küllalt selgesti (evidenter), siis ma jään meelega magama, et unenäod esitaksid sedasama mulle tõelisemalt ja selgemalt". Ja nõnda ma taipan, et mitte miski neist asjadest, mida ma saan kujutluse abil tabada, ei kuulu sellesse teadmisse, mis mul on enda kohta, ja et vaimu tuleb nendest väga hoolsalt eemal hoida, et ta ise oma loomust võimalikult aredalt tajuks.
Aga mis ma siis olen? Mõtlev asi. Mis see on? Muidugi kahtlev, arusaav (intelligens), jaatav, eitav, tahtev, mittetahtev, samuti kujutlev ja aistiv.
Seda pole tõesti vähe, kui kõik see kuulub minu juurde. Aga miks ei peaks kuuluma? Kas ei ole see mina ise, kes ma praegu kahtlen peaaegu kõiges, kes ma ometi saan aru, kes ma selle ühe kohta kinnitan, et see on tõene (verum), muud eitan, himustan rohkem teada, ei taha, et mind petetaks, kujutlen paljut isegi vastu tahtmist, panen ka paljut tähele just nagu meeltelt tulevat? Mis sellest pole sama tõsi (verum) kui see, et mina olen, isegi kui ma alati magan, isegi kui see, kes on mind loonud, teeb kõik, et mind petta? Mis [sellest] erineb minu mõtlemisest? Mille kohta [sellest] võib öelda, et ta on minust lahus? Et see olen mina, kes kahtleb, kes aru saab, kes tahab, on nii silmanähtav, et ei tule pähe midagi, mille kaudu seda selgemalt selgitada. Aga ma olen ka sama mis see, kes kujutleb; sest olgugi et võib-olla – nagu ma oletasin – ei ole üldse ükski kujutletud asi tõeline, kujutlemisvõime ise ometi eksisteerib ning moodustab osa minu mõtlemisest. Sama olen lõpuks ka mina, kes ma aistin ehk kes ma märkan kehalisi asju just nagu meelte kaudu: kindlasti ma praegu näen valgust, kuulen lärmi, aistin soojust. See on väär, ma ju magan. Aga igal juhul mulle näib, et ma näen, ma kuulen, mul on soe. See ei saa väär olla; see ongi õieti see, mida minus kutsutakse aistimiseks; ja see ei ole iseenesest (praecise sic sumptum) midagi muud kui mõtlemine.
Siit saan ma tõesti tunduvalt paremini teada, kes ma siis olen; aga ikka veel näib – ja ma ei saa hoiduda arvamast –, et kehalisi asju, mille pildid mõtteliselt moodustuvad ja mida meeled ise kogevad, tuntakse ära palju aredamalt kui seda ei tea mida minust, mis kujutlusvõime alla ei lange: kuigi oleks tõesti imelik, kui ma taipaksin asju, mida ma märkan olevat kahtlased, tundmatud, mulle võõrad, aredamalt kui seda, mis on tõeline, mis on tuntud, lühidalt – kui mind ennast. Aga ma näen, mis see on: minu vaim armastab kõrvale eksida, ta ei lase veel ennast tõe piiridesse suruda. Olgu siis, ja laseme tal veel kord ratsutid hästi lõdvaks, et ta laseks end kergemini valitseda, kui varsti parajal ajal neid jälle pingutame.
Filosoofiliste teaduste entsüklopeedia
§ 2
Filosoofiat võib alguses üldiselt määratleda esemete mõtleva vaatlusena. Kui aga on õige (ja küllap see on õige), et inimene erineb loomast mõtlemise poolest, siis on kõik inimlik seeläbi ja ainult seeläbi, et selle kutsub esile mõtlemine. Et aga filosoofia on mõtlemise eripärane viis – viis, mille läbi mõtlemine saab tunnetamiseks ja mõisteliselt mõistvaks [begreifendes] tunnetamiseks –, siis peab filosoofia mõtlemisel olema ka erinevus kõiges inimlikus tegevast, koguni inimliku inimlikkust esilekutsuvast mõtlemisest, kuigi ta on viimasega ka identne, iseenesest [an sich] ainult üks mõtlemine. See erinevus on seotud sellega, et teadvuse inimlik sisu [Gehalt], mille aluseks on mõtlemine, ei ilmne [erscheint] alguses mõtte vormis, vaid tundena, kaemusena, ettekujutusena – vormides, mida tuleb eristada mõtlemisest kui vormist.
Noored Kotkad
Liikmeskond
Tegevliikmed on vabatahtlikud noortejuhid, kes osalevad noorliikmete tegevuse korraldamises ja juhtimises. Noortejuhi ülesanne on luua noortele tingimused, mis toetavad noorte isiklikku arengut, sotsialiseerumist ja kujunemist ühiskonna hästi toimetulevateks liikmeteks. Vabatahtlikud rühmapealikud läbivad tavaliselt vajaliku koolituse. Noortejuhi tööks sissejuhatav kursus kestab kaks nädalavahetust, mille lisandub praktika sooritamine välilaagris.
Toetajaliikmeks saab olla Eesti või välisriigi kodanik, kes aitab oma tegevusega kaasa organisatsiooni eesmärkide saavutamisele.
Noorte Kotkaste organisatsiooni kuulub vastavalt 2018. aasta juuli statistikale ligikaudu 3900 liiget.
Väljaõpe
pisi|Noorkotkad suurlaagris Spekter 2018. Autor: Eliise Riimand pisi|Mini-Erna 2018. Autor: Merilin Sepp Organisatsiooni liikmetele pakutakse aastaringselt aktiivset ja seiklusrikast tegevust läbi mängulise õppimise. Noortel ja ka noortejuhtidel on võimalik osaleda ja end proovile panna nii laagrites, matkadel kui ka võistlustel. Kuna liikmeid üle Eesti on palju, siis on kindel, et iga noor leiab endale uusi sõpru ja tuttavaid.
Noorkotkaste väljaõppe nõuded on jaotatud järgu- ja erikatseteks. Järgukatsete (6) sisu on üldisem ja raskusaste muutub vastavalt vanusele. Erikatsed annavad võimaluse ennast süvitsi mõnes valdkonnas arendada. Kokku on erikatseid 62. See annab igale poisile võimaluse teda huvitavas valdkonnas silma paista ja omale märk välja teenida. Populaarsemad katsed on matkaja, esmaabi andja, laulja ja laskur. Praktiliselt korraldatakse rühmades sageli huvitavaid tegevusi või üritusi ka katsete väliselt. Noorkotkaste rühma tegevust, väljaõpet ja muid üritusi korraldab noortejuhist rühmapealik, keda toetab maleva palgaline noorteinstruktor.
T-27
Korpus
Tanketi korpus oli valmistatud valtsitud soomuslehtedest, mis omavahel olid needitud ja osaliselt keevitatud elektrikeevitusega. Soomuse paksuseks esiküljel, külgedel ja ahtriosas oli 10, katusel 6 ning põhjal 4 mm. Meeskonna istekohtade kohale katusele olid tehtud ristkülikukujulised seestpoolt suletavad luugid.
Stortorvets Gjæstgiveri
Kasutatud on norrakeelse Vikipeedia artiklit seisuga 1.5.2009.
Ahja jõgi
Jõe ääres on filmitud mitmed stseenid filmis "Viimne reliikvia".
Peeter Jakobson
Looming
Kirjutanud järelromantilist luulet, jutustusi, mälestusi ning näitekirjanduses algatas ta pseudomütoloogilise laulumängu. Lisaks tõlkinud oma luuletusi saksa keelde.
Eesti Teises maailmasõjas
Molotovi-Ribbentropi pakt
23. augustil 1939 allkirjastasid NSV Liidu valitsuse volitusel NSV Liidu välisasjade rahvakomissar Vjatšeslav Molotov ja Saksa valitsuse nimel Saksa Riigi välisminister Joachim von Ribbentrop Mittekallaletungilepingu Saksamaa ja Nõukogude Sotsialistlike Vabariikide Liidu vahel ning selle lepingu juurde kuulunud salajased lisaprotokollid, mis rahvusvahelist õigust eirates jaotas Vahe-Euroopa NSV Liidu ja Saksamaa huvipiirkonnaks.
Maximilian I (Saksa-Rooma keiser)
Ta abiellus Burgundia hertsogkonna pärijanna Mariega ning sai nõnda Habsburgide valdusse Madalmaad. Maximilian I tegeles edukalt nii sõja, poliitika kui ka rüütliromantikaga, mistõttu teda kutsuti ka Viimaseks Rüütliks. Ta pani aluse Habsburgide hegemooniale Euroopas.
Novak Đoković
2007
2007. aastal oli Đoković Austraalia lahtistel 14. asetusega ja jõudis 4. ringi. Sealjuures alistas ta Nicols Mass 6:1, 6:1, 6:0 ja Feliciano Lópeze (Hispaania) 6:2, 7:5, 6:1, kuid kaotas Roger Federerile (Šveits) väga kindlalt 2:6, 5:7, 3:6.
Đoković sai Miamis läbi aegade noorimaks sportlaseks, kes võitnud ATP turniiri. Ta oli 19 aastat ja 10 kuud vana. Sealjuures alistas ta veerandfinaalis Rafael Nadali 6:3, 6:4, poolfinaalis Andy Murray (Suurbritannia) 6:1, 6:0 ja finaalis Guillermo Cañase (Argentina) 6:3, 6:2, 6:4.
Montréali turniiril sai ta kõige nooremaks sportlaseks läbi aegade, kes võitnud järjest maailma kolm esimest reketit: veerandfinaalis Andy Roddicki (USA) 7:6 (7:4), 6:4, poolfinaalis Rafael Nadali 7:5, 6:3 ja finaalis Roger Federeri 7:6 (7:2), 2:6, 7:6 (7:2).
Troop (muusika)
Tropeerimine kui kompositsioonimeetod
Keskajal kujunes troopide lisamisest ehk tropeerimisest oluline muusika kompositsioonimeetod, mille abil heliloojad tõid liturgilisse muusikasse oma isikupära.
Laulupidu
Üldlaulupeod
Esimene üle-eestiline laulupidu toimus 1869. aastal Tartus. Alates kuuendast üldlaulupeost on see alati Tallinnas toimunud. Esimesed seitse pidu toimusid Tsaari-Venemaa koosseisus. Maailmasõdade vahelisel ajal toimus neli üldlaulupidu ning Nõukogude okupatsiooni tingimustes 10 pidu. Üldlaulupeod toimuvad iga 5 aasta tagant.
Peko
Vigala Sassi järgi võib Peko elada koopas, põllul, aidas, oskab kutsuda või keelata vihma, kaitseb kiimaväge, oskab kirjutada ruune.
Sergipe osariigi lipp
Lipul on vaheldumisi kaks rohelist ja kaks kollast horisontaalset laia triipu, mis sümboliseerivad osariigi kuulumist Brasiiliasse. Lipu vasakus ülanurgas on sinisel taustal viis valget tähte, mis sümboliseerivad osariigi viit jõge (Serjipe, Vaza-Barris, São Francisco, Poxim ja Cotinguiba).
T-27
Korpus
Vaatlemine lahinguväljal toimus läbi spetsiaalsete vaatepilude, mis paiknesid korpuse ülemises esi- ja külgmises seinas. Masina soomus oli seestpoolt masina põhjast kuni 400 mm kõrguseni vooderdatud linase riidega, et muuta masin vettpidavaks jõekoolmeid ületades.
Mootor ja transmissioon
T-27 mootor oli neljataktiline, neljasilindriline vesijahutusega, võimsusega 40 hj Ford AA (GAZ AA) karburaatormootor (karburaator Ford-Zenit). See oli võimeline arendama 220 pööret minutis ning andis masinale maanteel maksimaalkiiruseks 42 km/h. Mootorit oli võimalik käivitada starteriga, mille võimsus 0,7 kilovatti või käsivändaga. Kütusepaagid mahutasid 42 liitrit, sellega oli võimalik maanteel läbida 110 ja maastikul 60 km.
Eesti Teises maailmasõjas
Nõukogude okupatsioon Eestis (1940–1941)
Eesti kuulutas end 1939. aasta septembris alanud Teises maailmasõjas neutraalseks. 18. septembril 1939 põgenes Tallinna sadamast seal interneeritud Poola allveelaev Orzel. Väites, et Eesti ei suuda oma neutraalsust tagada, nõudis Nõukogude Liit septembri lõpus sõjaliste baaside lubamist Eesti territooriumile. Eesti otsustas nõudmised vastu võtta. 28. septembril sõlmiti Moskvas Eesti Vabariigi ja NSV Liidu vaheline vastastikuse abistamise pakt, mis lubas tuua Eestisse Punaarmee väeosi.
Rio Grande do Norte osariigi lipp
Lipu kujundas Luís da Câmara Cascudo. Lipp võeti kasutusele 3. detsembril 1957.
Buddy DeFranco
thumb|right|Buddy DeFranco Buddy DeFranco (õieti Boniface Ferdinand Leonard DeFranco; 17. veebruar 1923 Camden, New Jersey – 24. detsember 2014 Panama linn) oli USA džässklarnetimängija.
Rindlause
Välislingid
Rindlause kirjavahemärgistuse kohta saab lugeda siit
Battlestar Galactica (2004)
Sari tõi suurepäraste vaatajareitingutega kuulsust telekanalile Sci-Fi Channel ning saavutas erilise populaarsuse Euroopas, Austraalias ja Ameerika Ühendriikides. Algusest peale on see saanud üle riigi positiivset kriitikat Ameerika meedias, samuti rohkesti auhindu kogu oma nelja hooaja eetrisoleku jooksul. Sarja tegevustik andis ka alguse sõsarsarjale "Caprica", mis jõudis eetrisse 2010. aastal ja piirdus ühe hooajaga.
1. Diviis
1. Eesti Jalaväediviis 1918. aasta veebruaris
Seoses Eesti Vabariigi väljakuulutamisega 24. veebruaril 1918 muutusid 1. Eesti Jalaväediviisi eesti rahvusväeosad Eesti sõjaväeks. Esimene päevakäsk, kus on mainitud Eesti sõjaväge, ilmus 28. veebruaril. 1. Eesti Diviisi jalaväebrigaadi komandör oli kindralmajor Aleksander Tõnisson.
Belgrad
Üritused
228px|pisi|[[Štark Arena]] Belgradis on toimunud
Filosoofiliste teaduste entsüklopeedia
§ 3
Sisu, mis meie teadvust täidab, olgu ta mis laadi tahes, moodustab tunnete, kaemuste, piltide, ettekujutuste, eesmärkide, kohuste jne ning mõtete ja mõistete määratletuse. Tunne, kaemus, pilt jne on seetõttu niisuguse sisu vormid, mis jääb üheks ja samaks, ükskõik kas teda tuntakse, kaetakse, kujutatakse ette, tahetakse, või kas teda ainult tuntakse või siis tuntakse, kaetakse jne segatuna mõtetega või mõeldakse täiesti segamatult. Mõnes nendest vormidest või mitme vormi seguna on sisu teadvuse ese. Selles esemelisuses pöörduvad [schlagen sich] aga ka nende vormide määratletused sisuks, nii et iga vormi järgi paistab tekkivat eriline sisu ning see, mis on iseenesest sama, võib välja näha erineva sisuna.
George F. Kennan
pisi|George Kennan, 1947
Eesti kliima
Iseloomustus
Rannikualadel ja saartel on ilm pehmem kui sisemaal. Säärast erinevust põhjustab ennekõike Läänemeri, mis talviti hoiab rannikualad sisemaast soojemana ning suviti neid seevastu jahutab. Mere lähedus mõjutab ka kevade ja sügise saabumist. Kevadel soojeneb sisemaa merest märksa kiiremini; sügisel on sisemaa kiirem jahtuma. Jaanuari keskmine õhutemperatuur on Kesk- ja Ida-Eestis −6...–7 °C, kuid Lääne-Eesti saarestikus −2...–4 °C. Suve hakul hakkavad paikkondlikud erinevused taanduma; juuli keskmine õhutemperatuur kõigub vahemikus 16,0...17,4 °C.
Laulupidu
Kohalikud laulupeod
Kohalike kooride ühislaulmised leidsid aset juba enne I üldlaulupidu. Esimesed mitme eestlaste koori kooslaulmised toimusid 1855. ja 1857. aastal Põlvas. Esimene laiema kõlapinnaga laulupüha peeti 1863. aastal Ansekülas, kus osales 500 lauljat. Enne üldlaulupidu toimusid laulupäevad teadaolevalt veel Jõhvis, Simunas, Virumaal, Laiusel, Hiiumaal, Pärnu kihelkonnas ja Uulu mõisas.
Harri Jõgisalu
Harri Jõgisalu (20. maini 1936 Konstaabel; 24. august 1922 Korju, Paadrema vald – 18. september 2014) oli eesti lastekirjanik ja pedagoog.
T-27
Mootor ja transmissioon
Transmissioon pärines samuti veoautolt Ford AA (GAZ AA), mis koosnes kuivast ühekettalisest raudkattega sidurist, neljakäigulisest käigukastist, diferentsiaalist ja kahest külgmisest reduktorist.
Maximilian I (Saksa-Rooma keiser)
Sõjad Burgundia pärandi eest
, Seitseteist provintsi
Eesti Teises maailmasõjas
Nõukogude okupatsioon Eestis (1940–1941)
Suuri vastuolusid tekitas Eestis Talvesõda, sest Eestis paiknevatest baasidest ründasid Soomet Nõukogude lennukid. Eesti püüdis selle vastu protestida, kuid edutult. 1940. aasta kevadel asus Nõukogude Liit Eestiga suhteid pingestama. 16. juunil esitas NSV Liit Eestile ultimaatumi, nõudes täiendavate Nõukogude vägede sisselaskmist Eestisse ning valitsuse vahetust. Järgmisel päeval võttis Eesti nõudmised vastu. Juba enne seda okupeeris Punaarmee vastupanu kohtamata Eesti. , Eesti NSV 1940. aasta 21. juunil kell 22:20 vabastas president Konstantin Päts Nõukogude sõjajõudude surve all Uluotsa peaministri ametist ning nimetas uueks valitsusjuhiks Uluotsa klassivenna Johannes Varese. Paljud riigi poliitikud ja haritlased sattusid tapmiste ja repressioonide ohvriks, sealhulgas ka Konstantin Päts, kes küüditati Siberisse.
Novak Đoković
2007
Wimbledonis jõudis ta samuti poolfinaali. Teel sinna alistas ta 5 setis Nicolas Kieferi (Saksamaa) ja 4 setis Lleyton Hewitti ja veerandfinaalis 5 setis Marcos Baghdatise (Küpros), aga poolfinaali Nadali vastu pidi seisul 6:3, 1:6, 1:4 pooleli jätma.
Koszarawa
Tähised
Autode numbrimärkidel on tähed SZY.
Novak Đoković
2008
2008. aasta suveolümpiamängudel võitis Đoković pronksmedali. Turniiri käigus alistas ta kolmandas ringis Mihhail Južnõi 7:6 (7:3), 6:3 ja veerandfinaalis Gaël Monfilsi 4:6, 6:1, 6:4, enne kui kaotas poolfinaalis Rafael Nadalile 4:6, 6:1, 4:6. Pronksimängus alistas ta James Blake'i (USA) 6:3, 7:6 (7:4). Paarismängus oli Đokovići partner Nenad Zimonjić ja nad said turniiril 2. asetuse, aga kaotasid avaringis tšehhidele 6:3, 0:6, 2:6. Ka 2012. aastal võitis ta Australian Openi, alistades Rafael Nadali.
Rindlause
Välislingid
复合句子
Lachów Groń
Mäetipult avaneb ilus vaade. Kagus paistab Babia Góra massiiv Mała Babia Góra mäetipuga, kirdes Jałowieci mäetipp, lõunas Pilsko massiiv.
Harald Tummeltau
Teenistus Nõukogude sõjaväeluures
Alates 1922. aastast töötas Harald Tummeltau Punaarmee staabi luureosakonnas. 1922. aasta jaanuarist kuni novembrini oli Tummeltau Punaarmee luureosakonna 3. osakonna sektorijuhataja abi.
Battlestar Galactica (2004)
Sarja tegevustik
"Battlestar Galactica" hooajaline sari jätkus 2003. aasta minisarjast, mis jäädvustas viimaste ellujäänud inimeste pääsemist Koboli Kaheteistkümnest Kolooniast pärast nende hävinemist külonite korraldatud tuumarünnakus. Ellujäänuid laevastikku juhivad president Laura Roslin ja komandör William Adama koos lipulaev lahingulaev Galacticaga, mis kujutab endast vana kuid võimast sõjalaeva. Jälitatuna külonitest, kes on otsustanud viimased inimrassijäänused hävitada, rändavad ellujääjad läbi Galaktika lootes leida ammu-kadunud kolmeteistkümnendat kolooniat, planeet Kobolilt koos kaheteistkümne hõimuga lahkunud kolmeteistkümnenda hõimu kodu, Maad. Erinevalt muust kosmoseulmest ei esine "Battlestar Galacticas" tulnukaid (vastasteks on inimloodud, kord orjastatud, kuid vahepeal iseseisvalt arenenud, tehisintellektilised olendid) ning meelega hoidutakse liigsetest tehnoloogilistest lahendustest (tehnoloogiline tase on suhteliselt tagasihoidlik ja lihtne). Selle asemel tegeleb enamus loost ellujäänud inimeste maailmalõpumaiguliste moraalsete ja psühholoogiliste raskuste ja valikutega, et tagada inimkonna jätkumine, seda pidevate külonite rünnakute ja sõja taustal. Sari taotleb ülimat realismi nii näitlejatöös, kaameratöös kui ka laevastikus esinevates probleemides (näiteks probleemid toidu, vee ja kütusega, puudujääkide süvenemisel tekkiva musta turuga, poliitilise demokraatia jätkumisega, jne). Lugu tegeleb ka lõputute viha ja kättemaksu tsüklitega külonite ja inimeste rasside vahel, samuti nendevaheliste religioonidega – koos mõistaandmistega sekkuvale "jumalale", kelle/mille saadetud inglisarnased "agendid" mõjutavad peamiste tegelaskujude tegusid esmapilgul salapärastel motiividel (sealjuures enamasti teadlast Gaius Baltarit).
Klaus Scheel
Noorpõlv
Pangaomaniku Georg Johannes Heinrich Scheeli pojapoeg Klaus Scheel asus panga etteotsa. aastal, Vabadussõja ajal toimetas Scheel kindral Judenitši rahaasju.
Noored Kotkad
Väljaõpe
Noorkotkaste malevates korraldatakse peamiselt maleva juhatuse organiseerimisel igal aastal mõningaid maleva ühiseid laagreid ja õppepäevi, kus noortel on võimalik omandada oskusi ja teadmisi koos (ka koos kodutütardega), võistelda ja veeta lõbusalt aega. Tavaliselt korraldab iga malev ka kord aasta jooksul oma patrullvõistlust.
Harri Jõgisalu
Elulugu
1936. aastal lõpetas Jõgisalu Paadrema algkooli, 1940. aastal Tallinna Poeglaste Kommertsgümnaasiumi.
T-27
Veermik
Veermikus oli T-27-l kasutatud blokeeritud pooljäik tüüpi vedrustust, vetruvus saavutati teraslehtvedrude abil. Veermik koosnes kolmest kahe kanderattalisest vankrist. Esimesed suured rattad olid vedavad, mis haakusid roomikutega. Roomikute laius oli 150 mm.
Aadel
Alates hiliskeskajast hakkasid isikuseoseriikliku valitsemiskorra asemele tekkima territoriaalsele printsiibile rajanevad seisuslikud territoriaalriigid, mis erines kindlapiirilise territooriumi, rahva, kes elab sellel territooriumil, ja riigivõimu olemasoluga, mis pretendeeris kogu sellel territooriumil toimuva reguleerimisele, kuid siiski jagunes riigivõim valitseja ja territoriaalseisuste vahel.
Laulupidu
Kohalikud laulupeod
Laulupidude tava juurdudes muutusid maakondlikud ja kohalikud laulupeod aina sagedasemaks. Nii toimus VI ja VII üldlaulupeo vahel teadaolevalt 23 laulupäeva eri paigus ning X ja XI peo vahel juba 104 laulupäeva.
Harri Henn
pisi|Harri Henn Harri Henn (28. aprill 1942 Tartu – 25. veebruar 2016 ) oli Eesti poliitik, kõrgharidusega noorsootöötaja, riigikaitseõpetaja, erusõjaväelane (kapten) ja Tallinna linna munitsipaalpolitseinik.
Margaret Court
Rahvusvahelises tennise kuulsuste hallis (The International Tennis Hall of Fame) on väidetud: „Kuna saavutused on väga tugevad, pole kunagi olnud tennisisti, kellega teda võrrelda.“ 2010. aastal nimetas Austraalia Melbourne'i ajaleht Herald Sun teda suurimaks naistennisiks. Kõigi aegade mängija, vaadet toetab Evonne Goolagong Cawley.
Battlestar Galactica (2004)
Sarja tegevustik
Külonid kujutavad endast tehislikku rassi, kes loodi algselt inimkonna poolt ja kes pärast seda, kui inimesed nad orjastavad, üles tõusevad ning oma loojate vastu hakkavad. Pärast sõda tõmbuvad nad neljakümneks aastaks tagasi, otsustades iseseisvalt areneda. Sarjas selgub hiljem, et tegelikult lõpetasid algse sõja viis iidset päritolu külonit ("Viimane viisik"), kes ainukestena sarnasest sõjast Maal ellujäänutena sõjatsükli lõpetamise lootuses kingivad tsentuuriotele (külonid, kes näevad välja robotitena), "ülestõusmise" tehnoloogia. Ülestõusmise tehnoloogia kujutab endast võimet laadida küloni surma (keha hävinemise) korral tema mälestused uute, identsesse kehasse. Samuti loovad nad kaheksa humanoid-külonite mudelit( bioloogilised inimesenäolised tehisolendid, võimega emotsioonideks ning vabaks tahteks ), kellest esimene mudel John Cavil ("Number üks") aitab sealjuures luua ülejäänuid. Armukadedusest tapab Cavil aga "Number seitsme" (Danieli) ning kustutab viie algupärase küloni ("Viimane viisik") mälu ja saadab nad elama inimeste hulka, lootes, et need aja jooksul veenduvad inimkonna väärtusetuses elada. Ainsana külonite hulgas teades oma päritolu otsustab ta hävitamise eesmärgil rünnata inimkonda. Viimane viisik aga satub koos inimellujääjatega laevastikku, teadmata oma tõelist päritolu.
Buddy DeFranco
Ta alustas oma muusikukarjääri 1940. aastal, kuid erinevalt teistest kuulsatest klarnetimängijatest Artie Shawst, Benny Goodmanist ja Woody Hermanist ei saavutanud ta algul suurt menu. 1950. aastal liitus ta Count Basie orkestriga, kus ta oli umbes aasta. Samuti oli ta Glenn Milleri orkestri juht aastatel 1966–1974. 1954. aastal oli ta Euroopa kontserditurneel koos laulja Billie Holidayga.
Lachów Groń
Mäetipul ja selle ümber on Janoszkowa alpiaas. Selle idaosas on vana karjaseonn, kus saab vajaduse korral ööbida.
Matkarada läheb Koszarawast mäetippu. Selle läbimiseks kulub kaks tundi. Rada läheb edasi Sucha Góra suunas (üks tund).
Kaitsepolitseiamet
Organisatsioon
Ametil on kolm regionaalset osakonda:
Ahja jõgi
Kirjeldus
Jõgi algab Erastvere järvest ja suubub Emajõkke 8,8 km enne Emajõe suubumist Peipsisse. Väljavool järve kirdeotsast kirde suunas on väikese ja kuival aastaajal üsna veevaese kraavikese moodi. Rohked kaldaallikad ja 2 km allavoolu suubuv Valgepera oja parandavad oluliselt veevarustust. 5 km alguspunktist on jõgi juba nii veerikas ja piisava langusega (3,8 m/km), et seal asus väike Vedela vesiveski. Kokku on jõel olnud 13 vesiveskit, peamiselt ülem- ja keskjooksul. Enamus praegu ei tööta ja mitmed on täiesti hävinenud. Ahja jõgi on alamjooksul laevatatav, keskjooksul paiknevad Saesaare veehoidla ja Saesaare hüdroelektrijaam.
Klaus Scheel
Noorpõlv
1920. aastal aga leidis Scheel uue äripartneri – Nõukogude Venemaa. (Klaus Scheeli ja panga majandustegevuse kohta vaata G. Scheel & Co).
Bekkeri sadam
Nõukogude piirivalvesadam
Nõukogude armee topograafilistel kaartidel (o42, 1:25 000) (1961, 1987) on tänast Bekkeri sadamat ja Meeruse sadamat kokku nimetatud Kopli Lõunasadamaks (гавань Копли-Южная). Bekkeri sadam oli kuni Venemaa Föderatsiooni vägede lahkumiseni 1990. aastate algul NSV Liidu ja Venemaa piirivalvesadam. Sadamas tegutses sõjalaevastiku aluste remondiga tegelev ettevõte Leningradi Admiraliteedikoondise Balti Baas ehk ettevõte V-8434.
Klaus Scheel
Noorpõlv
Klaus Scheel oli panga direktorina seotud bolševike poolt Venemaal poliitiliste repressioonide käigus rekvireeritud Venemaa keisririigi aadlikelt, kirikutegelastelt röövitud ja väljapressitud väärisesemete ja kulla müügi vahendamisega, peamiselt Rootsi, kus tema partneriks oli Svenska Enskilda Bankeni juht Jacob Wallenberg. Tänu rikkalikule teenistusele Vene kulla vahendamisel ostis Scheel osaliselt või täielikult kokku mitmeid Eesti ettevõtteid (Franz Krulli masinaehitustehase, Kreenholmi manufaktuuri, Türi paberivabriku). Kogutud kapitaliga pani Klaus Scheel aluse põlevkiviõli tootmisele Kiviõlis.
1. Diviis
1. Eesti Jalaväediviis 1918. aasta veebruaris
Eesti sõjaväeüksused likvideeriti Saksa okupatsioonivõimude poolt ajavahemikus 20. märtsist kuni 15. maini 1918. aastal.
Maximilian I (Saksa-Rooma keiser)
Sõjad Burgundia pärandi eest
1477. aastal sai ta oma naise kõrval Burgundia hertsogkonna kaasvalitsejaks, ehkki kaotas peagi enamiku sellest Prantsusmaale. Valois-Burgundia dünastiast Burgundia hertsogi Charles Südi surmaga (1477) jagati hertsogkond Prantsusmaa kuninga Louis XI ja Habsburgide vahel. Charles Südi surma järel kuulutas Prantsusmaa kuningas Louis XI hertsogkonna lõppenuks ja haaras suure osa selle territooriumist Prantsuse krooni alla. Burgundia territoriaalne hertsogkond läks vastavalt Saali tavaõigusele tagasi Prantsuse kroonile ja kuningas Louis XI hõivas ka Prantsuse osa Burgundia valdustest Madalmaades. Saksa-Rooma riigi territooriumil asunud keiserlikud läänid Burgundia Madalmaad ja Franche-Comte'i vabakrahvkond kuulusid aga Mariele, kes isa surma ajal oli 19-aastane ja vallaline. Habsburgide keiser Friedrich III kindlustas Marie võõrasema Margareti abiga abielu oma pojale, tulevasele keisrile Maximilian I-le. 16. augustil 1477 nad abiellusidki ning Habsburgid said kontrolli Burgundia pärandi jäänuste üle. Maximilian pidas Burgundia Madalmaid, sealhulgas Flandria krahvkond ja Artois' krahvkond, siiski oma naise ja iseenda jagamatuteks domeenideks ja marssis Prantsusmaa vastu. Konflikt kulmineerus aastal 1479 Guinegatte lahingus. Kuigi Maximilian oli võidukas, sai ta vastavalt 1482 Arrasi lepingule ainult Flandria krahvkonna pärast tema naise Marie ootamatut surma, kui Prantsusmaa sälitas Artois. 1477. aastal, pärast Gelderni hertsogi Arnold van Egmonti surma sai Maximiliani valdusse ka Gelderni hertsogkond.
Püha õhtusöömaaeg (Leonardo da Vinci)
Kuna teost on sajandite jooksul korduvalt restaureeritud, on da Vinci originaalist säilinud vaid fresko kompositsioon ning mõned väikesed originaalvärvi laigukesed. Lisaks algelistele restaureerimistehnikatele on pildi halvas säilimises süüdi Leonardo da Vinci kasutatud uuenduslik värv, marodöörid ja 1945. aasta sõjapurustused. Originaalteose seisund halvenes juba pärast valmimist kiiresti. 1642. aasta ülestähendustes on märgitud, et pildist on alles ainult kontuurid, millest on väga raske aru saada. Milano söögisaalides oli püha õhtusöömaaeg traditsiooniline temaatika, ent Leonardo da Vinci teostas oma nägemuse märksa realistlikumalt ning sügavama alatooniga kui üldiselt tavaks oli. Söögisaali laes moodustab kolmevõlviline lagi otsekui kuusirbi ning sinna on maalitud Sforza suguvõsa vapid. Vastassein on kaetud Donato Montofano freskoga, millele Leonardo lisas temperatehnikas figuure Sforza perekonnast. Ka need figuurid on ajahamba poolt rohkem puretud, kui ülejäänud teos. Maalil on kujutatud hetke, mil Jeesus avaldab apostlile, et üks nende seast reedab ta. Apostlite erinevad reaktsioonid on väga detailselt edasi antud – emotsioonid varieeruvad vihast ehmumiseni.
Ränne
Migratsiooni statistika
Kaasaegses mõistes võib migratsioon olla mitme ebasoodsa olukorraga kaasnev nähtus: näiteks sõdade, poliitiliste konfliktide või looduskatastroofide tagajärg.
George F. Kennan
George Frost Kennan (16. veebruar 1904 – 17. märts 2005) oli Ameerika Ühendriikide diplomaat ja politoloog. Ta on Trumani doktriini ja ohjeldamispoliitika üks autoreid. Tema sugulase George Kennani nime kannab samanimeline uurimisasutus.
Laulupidu
Erilaulupeod
1956. aastal peeti esimest korda Baltimaade üliõpilaslaulupidu Gaudeamus. 1962. aastast peetakse iga viie aasta tagant noorte laulupidusid. Taasiseseisvumise eel toimusid öölaulupeod. 2000. aastal toimus Eesti-Soome ühislaulupidu. 2008. aastal toimus punklaulupidu ning seoses Eesti 90. juubeliaasta pidustustega öölaulupidu "Märkamisaeg".
Aadel
Eestimaa aadel
Suur osa Eesti- ja Liivimaa aadlikest sai aadliseisuse 16.–17. sajandil Poola ja Rootsi kuningatelt. Tänapäeval on aadlikud Eestis elavad endiste aadlisuguvõsade järeltulijad või kaasajal erineval moel aadlitiitli omandanud isikud.
Laulupidu
Väliseesti laulupeod
Esimesed suuremad eestlaste laulupeod paguluses toimusid 1946. aastal Saksamaal Altenstadtis ja 1947. aastal Augsburgis. Veel on neid peetud Rootsis, Ameerika Ühendriikides, Kanadas, Austraalias, Inglismaal, Uus-Meremaal ning ESTO päevade raames.
Aadel
Hispaania aadel
Hispaania kõrgaadli moodustavad grandid ja tituleeritud aadel, alamaadli tituleerimata aadel, keda nimetatakse koondnimega hidalgodeks.
Harald Tummeltau
Teenistus Nõukogude sõjaväeluures
1924. aasta sügistalvel osales läbikukkunud 1. detsembri riigipöördekatse ettevalmistamises ja läbiviimises.
Oliver Kuusik
Oliver Kuusiku repertuaari kuuluvad: Faust (Gounod’ "Faust"), Rodolfo (Puccini "Boheem"), Nemorino (Donizetti "Armujook"), August (T. Kõrvitsa "Liblikas"), Don Ramiro (Rossini "Tuhkatriinu"), Charles (Hindemithi "Pikk jõulueine"), Nicias (Massenet "Thaïs" PromFest), Christian (Tambergi "Cyrano de Bergerac"), Ferrando (Mozarti "Così fan tutte"), don Ottavio (Mozarti "Don Giovanni", Manchesteris ja Londonis), Tamino (Mozarti "Võluflööt"), Rinuccio (Puccini "Gianni Schicchi"), Händeli Sextus ("Julius Caesar") ja Goffredo ("Rinaldo"), Walther (Wagneri "Tannhäuser"), Peter Quint ja Proloog (Britteni "Kruvipööre", Tallinna Birgitta Festival 2008), Alfred (Straussi "Nahkhiir"), Beppe ja Arlekiin (Leoncavallo "Pajatsid"), Freddy (Loewe’ "Minu veetlev leedi"), Paater (Leigh "Mees La Manchast"). Neist Londonis: Fenton (Verdi "Falstaff"), Polidoro (Mozarti "Teeseldud lihtsameelsus"), Elutark (Hindemithi "Sinna ja tagasi"), Torquemada (Raveli "Hispaania tund"), Edwin (Gilbert ja Sullivani "Trial by Jury" rahvusvahelisel Gilbert ja Sullivani festivalil, UK), Brighella (Jonathan Dove’i "Väike roheline pääsuke", esietendus UK-s), Orpheus (Offenbachi "Orpheus põrgus"). Ta on osalenud Fleishmani ooperi "Rotchildi viiul" plaadistamisel (koos Liverpooli Kuningliku Sümfooniaorkestriga) ning laulnud Enjolras’i osa Schönberg/Boublil’ muusikalis "Hüljatud" koostöös Cameron Macintoch Productions’iga. Hinnatud kammer- ja oratooriumisolistina on Oliver Kuusik laulnud tenoripartiisid mitmetes suurvormides, sh Händeli "Messias", Haydni "Loomine", Mozarti "Reekviem", Beethoveni "Üheksas sümfoonia" jpt. Ta on andnud kontserte nii Eestis, Lätis, Soomes, Rootsis, Norras, Taanis, Venemaal, Saksamaal, Prantsusmaal, Kanadas, USA-s kui ka Inglismaal.
Margaret Court
Elu pärast tipptennist ja tema usulised vaated
Courti kutsuti liituma roomakatolikuks, kuid ta oli seotud nelipühilusega 1970. aastate keskel. 1983. aastal omandas ta Rhema piiblikoolituskeskuses teoloogilise kvalifikatsiooni ja 1991. aastal ordineeriti ta iseseisvaks nelipühi ministriks. Hiljem asutas ta Margaret Courti ministeeriumi nime kandva ministeeriumi. 1995. aastal asutas ta Perthis nelipühi kiriku, mida tunti Võidutegevuse Keskuse nime all. Ta on endiselt selle vanemaks pastoriks. Oma telesaadet "A Life of Victory" viib ta pühapäeviti läbi Austraalia kristlikus kanalis ja kohapeal Perthis kogukonna telejaamas West TV. Ta on üldiselt omaks võtnud õpetused, mis on seotud ususõna liikumisega. Alates 2010. aastast on ta mõttekaaslaste kirikute võrgustiku Victory Life International president ning Austraalia Pereliidu ja Narkootikumidevaba Austraalia pikaajaline patroon.
Tema roll religiooniministrina on õpetada piibliõpetuse vaatenurki ning ta on olnud järjekindel LGBT õiguste ja samasooliste abielu kriitik Austraalias. 2012. aastal oli ta vastu samasooliste abielureformidele. Courti on selliste avalduste pärast kritiseerinud avalikult Billie Jean King, Rennae Stubbs ja Martina Navratilova ning 2012. aastal kutsus LGBT õiguste protestijate rühmitus ümber nimetama Margaret Courti väljakut Melbourne'is.
Battlestar Galactica (2004)
Sarja tegevustik
Loo edenedes nelja hooaja vältel teeb sõja käik kolonistide ja külonite vahel läbi palju muutusi ja pöördeid. Vaatamata mõlema poole metsikustele sõjas pöörduvad nii inimesed kui ka külonid aeglaselt ära vihast üksteise vastu, seda eelkõige kasvavate lahkhelide tõttu humanoidsete külonite ridades, juhitud pahelise ja kättemaksuhimulise küloni John Cavili poolt. Cavili kinnisidee inimkonna täieliku hävingu täideviimisel ja pidev humanoid-külonite päritolu varjamine teiste omasuguste eest viib lõpuks kodusõjani külonite hulgas, mille tagajärjel liituvad osad külonid inimestega ühises sõjas Cavili vastu. Peamise tegevusliini kõrval jookseb Kara "Starbuck" Thrace'i tegevustik, kelle isiklik minevik ja kohtumine ühe väga religioosse ning filosoofilise küloni mudeliga – Leobeniga ("Number kaks") – annab talle prohvetliku rolli "surma ettekuulutajana", kes "juhatab inimkonna selle lõppu". Kara Thrace sureb, kuid naaseb ajaliselt kahe kuu pärast, teadmata midagi oma surmast ning väites, et ta on kuidagi suutnud ära käia kauaotsitud planeedil Maa. Samuti mängib sarjas ühte peamist rolli Gaius Baltari lunastuseotsingud inimkonna holokaustile kaasaaitajana, keda juhib ja aitab pidevalt vaid temale nähtav olev "ingel". Baltarist saab laevastikus lõpuks omalaadi patriarh ja religioosne suurkuju, kes viimaks leiab ennast monoteistlikus küloni usus.
Margaret Court
Elu pärast tipptennist ja tema usulised vaated
Courti kritiseeriti teravalt 2017. aasta mais pärast seda, kui ta kirjutas The West Australiani kirja, milles kuulutas Qantassi lennuettevõtte samasooliste abielu korporatiivseks toetajaks ja ütles, et ta boikoteerib lennufirmat. Kirja ja edasiste järelintervjuude tõttu kutsusid mõned austraallased ja tennisemängijad uuesti üles Margaret Courti väljakut ümber nimetama. Mõned poliitikud, sealhulgas peaminister Malcolm Turnbull lükkasid nime muutmise üleskutsed tagasi, öeldes, et nimi tähistab Margaret Courti tennisemängijana. Selle juhtumi järel kirjutades märkis Russell Jackson, et Courtil on alati olnud vastuolulisi seisukohti, mida ta nimetas "kangekaelselt liikumatuks", viidates tema toetusele apartheidile 1970. aastal ("Lõuna-aafriklastel on see asi paremini korraldatud kui ühelgi teisel muul riigil, eriti Ameerikal") ja tema 1990. aastal tehtud kriitika Navratilova kohta (" suurepärane mängija, aga ma tahaksin, et tipus oleks keegi, kellele nooremad mängijad otsa vaataksid. On väga kurb, et lapsed puutuvad kokku homoseksuaalsusega "). Jackson lisas, et see ja sarnane 2012. aasta juhtum on plaanitud provokatsioonid, mis võimaldavad Courtil kujutada end ohvrina ja kasutada avalikustamist enda huvides.
Bekkeri sadam
Nõukogude piirivalvesadam
1991. aastal nn. Balti Baas võeti üle Eesti Vabariigi alluvusse ning moodustati RAS Balti Baas. Aastatel 1991–1997 haldas sadamat Balti Baas AS. Kuid veel 1992.–1993. aastal seisid sadamas Vene piirivalvelaevad ja Eesti riigilaevadel ei lubatud sadamasse siseneda.
Ahja jõgi
Kirjeldus
Ahja jõgi on Eesti üks maalilisimaid. Jõe ülemjooksul asub Tilleoru maastikukaitseala (1,9 km²), Tille veskist Möksi veskini (3 km). Tille veski asub pisut ülesvoolu Tartu-Võru vana maantee ehk praeguse Postitee maanteesillast. Jõgi on järskude nõlvadega ürgoru kallaste vahel soisel allikarikkal lammil ning moodustab käände ja silmuseid. Tilleorus on 4,5 km matkarada: liigirikas jõelamm, kaitsealune tammepuu, kopratamm, ürgmets, mitmeharuline ristimänd ja Merioone allikas. Allikas voolab välja punasest liivakiviseinast, mis ei ole vahetult jõe kaldal nagu allavoolu asuvad paljandid. Allika omapärane nimi tuleneb uskumusest, et rohke veevoolu põhjus on allika ühendus merega.
Püha õhtusöömaaeg (Leonardo da Vinci)
Kaua aega olid kindlalt identifitseeritud ainult apostlid Juudas, Peetrus, Johannes ja Jeesus. 19. sajandil leitud käsikirjast (Leonardo da Vinci märkmiku 232. leheküljelt) leiti kõikide kujutatud apostlite nimed. Selle järgi asuvad freskol vasakult paremale järgmised apostlid:
1. Diviis
1. Diviis 1918. aasta novembris
Eesti Vabariigi Ajutise Valitsuse korraldusega 21. novembrist 1918 moodustati Eesti Rahvavägi ja 1. Diviisi ülemaks määrati kindralmajor Aleksander Tõnisson, diviisi staabiülemaks polkovnik Jaan Rink.
Klaus Scheel
Baltisakslaste lahkumine
Oktoobris 1939 aga kutsuti väljaspool Saksamaad elavad sakslased suurele kodumaale. Algas ümberasumine, mille käigus lahkus Eestist 1939/40 üle 12 000 baltisakslase. Scheel kutset ei järginud. Ta venitas kuni viimase hetkeni Saksa passi vastu võtmast, ja see põhjustas talle hiljem Saksamaal ebameeldivusi. Jaanuaris 1940 pakkus Hitleri finantsnõunik dr Keppler isiklikult Scheelile Saksa kodakondsust. Scheeli venitamise põhjuseks oli see, et temas voolas natuke ka juudi verd. Samuti oli võimatu nii panka kui ka kõiki oma ärisid lühikese ajaga likvideerida.
Päikesekell
Ekvatoriaalse päikesekella numbrilaud moodustab osutiga nurga 90-φ, kus φ on kella asukoha geograafiline laius.
Hiinas tunti päikesekella juba III aastatuhandel eKr.
Novak Đoković
Suure slämmi turniirid
(*) Djokovic diskvalifitseeriti turniirilt 4. vooru ajal pärast seda, kui ta tabas kogemata reaametnikku palliga. Karistuseks kaotas ta kõik selle turniiri edetabelipunktid ja auhinnaraha, mis tavaliselt antakse mängijatele, kes jõuavad 4. vooru.
Battlestar Galactica (2004)
Sarja tegevustik
Viimases osas juhatab taaselustunud Kara Thrace allesjäänud inimesed nende nüüdseks liitlastesteks saanud külonitega uuele planeedile, milleks selgelt on meile teadaolev Maa (algselt tagaotsitud Maa osutus tuumasõjas hävinenud kõrbeks ning kolmeteistkümnes hõim ammusurnud millalgi Kobolilt lahkunud iidseks külonite rassiks; "Viimase viisiku" rassiks), ning maanduvad nähtavasti praegusel Aafrika mandril. Adama nimetab nende uue planeedi algset Maad austades "tõeliseks" Maaks, seda kauakestnud unistuse tõttu Maast, kui külonite sõjast puutumatuks jäänud planeedist, kuhu põgeneda. Uus Maa leitakse olevat aga juba osaliselt asustatud primitiivsete, kuid sellegipoolest geneetiliselt laevastiku inimestega sobivate inimestega. Nähtavasti arenesid inimesed nii Maal kui ka Kobolil (Kaheteistkümne Koloonia algsel koduplaneedil) samasugusteks. Ellujäänud inimkond otsustab koos liitlastest külonitega hüljata kogu nende tehnoloogia ning pärismaalastega segunedes alustada n-ö uuelt lehelt. Kogu kolonistide laevastik hävitatakse sõidutamisega Päikesesse. Kara Thrace kaob pärast seda, kui täitis missiooni jõuda Maale. Külonid vabastavad oma kontrolli alt neile kuuletunud tsentuuriod ning saadavad nad oma baaslaeval avastama iseseisvalt oma olemust.
Harald Tummeltau
Teenistus Nõukogude sõjaväeluures
1925. aasta veebruarist kuni 1926. aasta septembrini oli Tummeltau Punaarmee luurevalitsuse jaoülema abi, 1926. aasta septembrist detsembrini sektorijuhataja ja seejärel kuni 1932. aastani luurevalitsuse kolmanda osakonna ülema asetäitja.
Augustist 1932 kuni märtsini 1934 viibis Tummeltau diplomaatilisel tööl, olles NSV Liidu sõjaväeatašee Itaalias. Muuhulgas osales ta NSV Liidu delegatsiooni liikmena 1933. aastal Genfis toimunud rahvusvahelise desarmeerimiskonverentsi töös.
Eesti kliima
Iseloomustus
Eesti aasta keskmine temperatuur on +5 °C või veidi kõrgem. Kõige külmem kuu on enamasti veebruar, mil keskmine õhutemperatuur on −5 °C. Talvekuudel on keskmine temperatuur −4...–5°C. Kõige soojem kuu on juuli, mil keskmine õhutemperatuur on +18 °C. Juunist septembrini on keskmine temperatuur 15...18°C. Küllaltki sagedased on ulatuslikud kõrvalekalded normist (keskmisest); seda niihästi külmema kui ka soojema maksimumi poole.
Harri Jõgisalu
Elulugu
Töötas aastatel 1947–1978 Märjamaa keskkoolis õpetaja ja õppealajuhatajana. Aastast 1984 oli ta Eesti NSV Kirjanike Liidu konsultant. Harri Jõgisalu oli Kihnu valla aukodanik.